
	1.
	Likumprojekts (grozījumi)
 14. pantā:

papildināt nosaukumu ar vārdiem "sabiedrības līdzdalība un maksas pakalpojumi";

aizstāt otrajā daļā vārdus "Valsts sabiedrība ar ierobežotu atbildību "Latvijas Vēstnesis" ir Latvijas Republikas oficiālais izdevējs" ar vārdiem "Oficiālais izdevējs "Latvijas Vēstnesis" ir tieslietu ministra pārraudzībā esoša tiešās pārvaldes iestāde";

izslēgt otrās daļas 1. punktā vārdus ""Latvijas Vēstnesis";

izteikt trešo daļu šādā redakcijā:

"(3) Maksu par šā likuma 14. panta otrās daļas 4. un 7. punktā, 17. panta ceturtajā daļā un 18. panta pirmajā daļā minēto pakalpojumu un pakalpojumu privāttiesisko attiecību ietvaros, maksāšanas kārtību un atvieglojumus nosaka Oficiālā izdevēja "Latvijas Vēstnesis" vadītājs, ņemot vērā Ministru kabineta noteikto kārtību, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodiku. Minēto vispārīgo administratīvo aktu paziņo ar publikāciju oficiālajā izdevumā "Latvijas Vēstnesis".";

papildināt pantu ar ceturto un piekto daļu šādā redakcijā:

"(4) Lai veicinātu sabiedrības līdzdalību portāla "Cilvēks. Valsts. Likums" satura prioritāro virzienu noteikšanā, Oficiālais izdevējs "Latvijas Vēstnesis" izveido konsultatīvo padomi, kuras lēmumiem ir ieteikuma raksturs. 
  
(5)  Žurnāls "Jurista Vārds" ir  masu informācijas līdzeklis. Žurnāla redakcija darbojas saskaņā ar likumu "Par presi un citiem masu informācijas līdzekļiem . Žurnāls ir Oficiālā izdevēja “Latvijas Vēstnesis” struktūrvienība. Lai veicinātu tieslietu, tiesu un juridiskās izglītības nozares līdzdalību žurnāla satura virzienu noteikšanā, Oficiālais izdevējs "Latvijas Vēstnesis" izveido žurnāla konsultatīvo padomi, kuras lēmumiem ir ieteikuma raksturs."
 
	Iebildums
KM  iebilst pret Grozījumiem Oficiālo publikāciju un tiesiskās informācijas likumā, konkrēti 14. panta (5) noteikto, ka žurnāls "Jurista Vārds" tiek atzīts par masu informācijas līdzekli, kurš darbojas saskaņā ar likumu "Par presi un citiem masu informācijas līdzekļiem", vienlaikus esot Oficiālā izdevēja "Latvijas Vēstnesis" struktūrvienība.
Šāda regulējuma pieņemšana ir pretrunā ar Valsts pārvaldes iekārtas likuma 87. pantu, kas nosaka, ka Publiska persona privāto tiesību jomā darbojas, dibinot kapitālsabiedrību. Attiecīgi publiskā persona nevar tieši nodarboties ar masu informācijas līdzekļu izdošanu likuma “Par presi un citiem masu informācijas līdzekļiem” izpratnē. Tā kā "Jurista Vārda" saturs ir analītisks un zinātnisks, nevis oficiāli tiesisks vai informatīvs materiāls, kas būtu tipisks oficiālām publikācijām, šādas darbības var veikt tikai ar privāto tiesību subjektu – kapitālsabiedrību – starpniecību. Arī iepriekš (diskusijās par pašvaldību izdevumiem) likumdevējs ir skaidri noteicis principu, ka publiskās personas nedrīkst tieši nodarboties ar žurnālistikas darbību.
Līdz ar to, lai "Jurista Vārds" varētu likumīgi darboties kā masu informācijas līdzeklis, tam jābūt nodalītam no oficiāla publiska subjekta un izveidotam kā privāto tiesību subjektam jeb kapitālsabiedrībai Valsts pārvaldes iekārtas likuma izpratnē.

